Diari Oficial de la Generalitat Valenciana


Sumari del DOGV 7042, del 10-06-2013 (2013/5979)

ORDE 54/2013, de 5 de juny, de la Conselleria d'Educació, Cultura i Esport, per la qual es modifica l'Orde 2/2013, de 7 de gener, de la Conselleria d'Educació, Cultura i Esport, per la qual es complementa la compensació als beneficiaris de les universitats públiques de la Comunitat Valenciana, en la part no finançada a càrrec dels pressupostos generals de l'Estat, de les beques de matrícula de la convocatòria aprovada per Resolució de 2 d'agost de 2012, de la Secretaria d'Estat d'Educació, Formació Professional i Universitats, per la qual es convoquen beques de caràcter general i de mobilitat per al curs acadèmic 2012-2013.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7042

Data del DOGV
:   10-06-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/5979


Data del document
:   05-06-2013

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

ORDE 54/2013, de 5 de juny, de la Conselleria d'Educació, Cultura i Esport, per la qual es modifica l'Orde 2/2013, de 7 de gener, de la Conselleria d'Educació, Cultura i Esport, per la qual es complementa la compensació als beneficiaris de les universitats públiques de la Comunitat Valenciana, en la part no finançada a càrrec dels pressupostos generals de l'Estat, de les beques de matrícula de la convocatòria aprovada per Resolució de 2 d'agost de 2012, de la Secretaria d'Estat d'Educació, Formació Professional i Universitats, per la qual es convoquen beques de caràcter general i de mobilitat per al curs acadèmic 2012-2013. [2013/5979]  
  
El Reial Decret Llei 14/2012, de 20 d'abril, de mesures urgents de racionalització del gasto públic en l'àmbit educatiu (BOE 96, 21.04.2012), establix en l'article 7, punt 1, respecte del cost del component individual de les beques i ajudes a l'estudi destinat a finançar les despeses derivades de la matrícula d'alumnes d'estudis universitaris, que els pressupostos generals de l'Estat finançaran la quantitat que corresponga al límit inferior de l'interval establit per al preu públic de cada ensenyança i que, per la seua banda, les comunitats autònomes finançaran íntegrament a càrrec dels seus pressupostos la diferència entre el preu públic que fixen i el límit mínim que corresponga a cada ensenyança.  
La disposició addicional quarta del Reial Decret 1000/2012, de 29 de juny, pel qual s'establixen els llindars de renda i patrimoni familiar i les quanties de les beques i ajudes a l'estudi per al curs 2012-2013, i es modifica parcialment el Reial Decret 1721/2007, de 21 de desembre, pel qual s'establix el règim de les beques i ajudes a l'estudi personalitzades (BOE 160, 05.07.2012), establix, en l'apartat 1, que durant el curs 2012-2013 el Ministeri d'Educació, Cultura i Esport aportarà a les universitats, en concepte de compensació dels preus públics per servicis acadèmics corresponents als alumnes becaris exempts del seu pagament, una quantitat per alumne becat igual a la del preu públic fixat per a la titulació corresponent en el curs 2011-2012, actualitzada en un 1 %, de conformitat amb el que preveu l'apartat 2 de l'article 7 del Reial Decret Llei 14/2012, de 20 d'abril, de mesures de racionalització del gasto públic en l'àmbit educatiu.  
Així mateix, la mencionada disposició addicional quarta establix, en l'apartat 4, que quan la quantitat aportada pel Ministeri d'Educació, Cultura i Esport a la universitat resulte inferior al cost de les beques de matrícula, en els termes definits en l'apartat 5 de l'article 5 del mateix Reial Decret 1000/2012, calculat al preu públic efectivament fixat per la comunitat autònoma per al curs 2012-2013, correspondrà a la dita comunitat autònoma compensar la universitat per la diferència, de manera que el beneficiari de la beca quede efectivament exempt de qualsevol obligació econòmica.  
Al mateix temps, l'apartat 5 de l'article 5 del mencionat Reial Decret 1000/2012 establix que en el cas dels estudiants d'universitats privades, la quantia d'esta beca serà igual a l'import dels preus públics oficials establits per a la mateixa titulació i pla d'estudis en els centres de titularitat pública de la seua mateixa comunitat autònoma, amb les condicions establides en els paràgrafs anteriors d'este article.  
L'Orde 2/2013, de 7 de gener, de la Conselleria d'Educació, Cultura i Esport, regula el procediment pel qual es complementa, a les universitats públiques que integren el Sistema Universitari Valencià, l'import deixat de percebre, per la part no finançada a càrrec dels pressupostos generals de l'Estat, del component de matrícula dels alumnes beneficiaris de les beques convocades per la Resolució de 2 d'agost de 2012, de la Secretaria d'Estat d'Educació, Formació Professional i Universitats, per la qual es convoquen beques de caràcter general i de mobilitat per al curs acadèmic 2012-2013, no inclou els alumnes de les universitats privades, beneficiaris de la mencionada Resolució de 2 d'agost de 2012, cosa que suposa un perjuí per a estos alumnes que no es poden beneficiar de la part que a esta comunitat autònoma li correspon compensar.  
  
Segons el que establix l'article 105 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les administracions públiques podran revocar en qualsevol moment els seus actes de gravamen o desfavorables, sempre que tal revocació no constituïsca dispensa o exempció no permesa per les lleis, o siga contrària al principi d'igualtat, a l'interés públic o a l'ordenament jurídic, per la qual cosa es considera oportú modificar l'Orde 2/2013 a fi d'incloure en el seu àmbit les universitats privades integrades en el Sistema Universitari Valencià.  
  
Així mateix, es garantix que amb l'import total consignat en l'article segon de l'orde, els alumnes becaris de les universitats que conformen el Sistema Universitari Valencià puguen beneficiar-se de l'import de la beca no satisfet per l'Administració General de l'Estat.  
  
Per tot això, d'acord amb l'article 47 del text refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991, i fent ús de les atribucions que em conferixen els articles 28.e i 37 de la Llei 5/1983, de 30 de desembre, del Consell, modificada per la Llei12/2007, de 20 de març, de la Generalitat, i vista la proposta de 7 de maig de 2013, del director general d'Universitat, Estudis Superiors i Ciència, i de conformitat amb esta,  
  
ORDENE  
  
Únic  
Es modifica l'Orde 2/2013, de 7 de gener, de la Conselleria d'Educació, Cultura i Esport introduint-hi la següent:  
  
DISPOSICIÓ ADDICIONAL  
  
Única  
a) Tota menció que es faça en el text de l'Orde 2/2013, i en el seu annex, referent a les universitats públiques s'entendrà que s'estén a les universitats privades que integren el Sistema Universitari Valencià.  
  
b) En el cas de les universitats privades, la compensació que regula l'Orde 2/2013 serà respecte a l'import dels preus públics oficials establits, per a la mateixa titulació i pla d'estudis, en el Decret 110/2012, de 6 de juliol, del Consell, pel qual es fixen les taxes a satisfer per la prestació de servicis acadèmics universitaris per al curs 2012-2013 (DOCV 6814, 09.07.2012).  
  
DISPOSICIONS FINALS  
  
Primera  
Es faculta el director general d'Universitat, Estudis Superiors i Ciència, de conformitat amb el Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, perquè dicte les resolucions complementàries que siguen necessàries per a dur a terme el que disposa esta orde.  
  
Segona  
La present orde produirà efectes l'endemà de la seua publicació en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, atenent els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de ser publicada.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
  
València, 5 de juny de 2013  
  
La consellera d'Educació, Cultura i Esport,  
MARÍA JOSÉ CATALÁ VERDET